**ΑΔΑ:** ΨΠ5ΦΩ1Λ-Ι6Ν

**ΑΡΙΘΜ. ΠΡΩΤ.: 4960/3-10-2019**

**AΠΟΣΠΑΣΜΑ**

Από το πρακτικό της 24ης /20-9-2019 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 20-9-2019 ημέρα Παρασκευή και ώρα 19:30 μ.μ. το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από την αρίθμ. πρωτ.: 4677/16-9-2019 πρόσκληση του Προέδρου του Δημοτικού Συμβουλίου, (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων και στην ιστοσελίδα και επιδόθηκε κατά την συνεδρίαση) για συζήτηση και λήψη αποφάσεων στο κατωτέρω θέμα ημερήσιας διάταξης.

**ΘEMA: 12ο «Αντικατάσταση εκπροσώπων του Δήμου στα όργανα παρακολούθησης των προγραμματικών συμβάσεων και των συμβάσεων διαδημοτικής συνεργασίας»**

**Αρίθμ. Απόφαση: 237**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Αντωνίου Ιωάννης- Δημ. Σύμβουλος | 1. Σκαρλατίδης Αθανάσιος- Δημ Σύμβουλος |
| 2. Βίτσας Αθανάσιος- » » | 2. Χανός Γεώργιος- » » |
| 3. Γιαταγάνη Κων/να- » » |  |
| 4. Γλήνιας Στυλιανός - » » |  |
| 5. Γρηγόραινας Ιωάννης- » » |  |
| 6. Καραμήτσου Κατερίνα - » » |  |
| 7. Κυλίμος Νικόλαος- » » |  |
| 8. Μόραλη Αντωνάκη Χρυσάνθη- » » |  |
| 9.Παλκανίκος Ιωάννης- » » |  |
| 10. Παπάς Παναγιώτης - » » |  |
| 11. Πρόξενος Χρήστος- » » |  |
| 12. Σαράντος Γεώργιος - » » |  |
| 13. Τερζή Αναστασία - » » |  |
| 14. Φωτεινού Σαράντος - » » |  |
| 15.Φωτεινού Φωτεινός- » » | (Δεν προσήλθαν αν και κλήθηκαν νόμιμα) |

Στην συνεδρίαση παραβρέθηκε και ο Δήμαρχος Γαλατούμος Νικόλαος και η υπάλληλος του Δήμου κα. Βραχιώλια Ευαγγελία για την τήρηση των πρακτικών της συνεδρίασης.

Ύστερα από την διαπίστωση της απαρτίας ο Πρόεδρος κ. Φωτεινού Φωτεινός κήρυξε την

έναρξη της συνεδρίασής και εισηγήθηκε ως εξής:

Σας γνωρίζω ότι ο Δήμος Σαμοθράκης έχει συνάψει τις κάτωθι προγραμματικές συμβάσεις και συμβάσεις διαδημοτικής συν εργασίας οι οποίες βρίσκονται σε ισχύει.

Κατόπιν ανάληψης καθηκόντων της νέας δημοτικής αρχής που αναδείχθηκε από τις τελευταίες δημοτικές εκλογές θα πρέπει να αντικατασταθούν οι εκπρόσωποι του Δήμου Σαμοθράκης στα όργανα παρακολούθησης αυτών:

Ακολουθεί πίνακας με τα στοιχεία των προγραμματικών συμβάσεων και των συμβάσεων διαδημοτικής συνεργασίας όπου αναφέρεται κατά σύμβαση ο αριθμός των εκπροσώπων στα όργανα παρακολούθησης αυτών που θα πρέπει να ορίσει το Δημοτικό Συμβούλιο:

|  |  |  |  |
| --- | --- | --- | --- |
| **ΠΡΟΓΡΑΜΜΑΤΙΚΕΣ ΣΥΜΒΑΣΕΙΣ ΚΑΙ ΣΥΜΒΑΣΕΙΣ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ** | | | |
| **ΑΡΙΘΜ. ΠΡΩΤ.:** | **ΤΙΤΛΟΣ** | **ΔΙΑΡΚΕΙΑ** | **ΑΡΙΘΜΟΣ ΕΚΠΡΟΣΩΠΩΝ ΣΤΑ ΟΡΓΑΝΑ ΠΑΡΑΚΟΛΟΥΘΗΣΗΣ** |
| 3569/5-7-2018 | ΣΥΜΒΑΣΗ ΔΙΑΒΑΘΜΙΔΙΚΗΣ ΣΥΝΕΡΓΑΣΙΑΣ  του άρθρου 99 του Ν. 3852/2010  «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»  (ΦΕΚ Α΄ 87 / 7.6.2010).  Μεταξύ της Περιφέρειας Ανατολικής Μακεδονίας – Θράκης,  και του Δήμου Σαμοθράκης  προς διάθεση τεχνικού υπαλλήλου Π.Ε. ειδικότητας Περιβαλλοντολόγου,  για την υποστήριξη του Αυτοτελούς Τμήματος Τεχνικών Υπηρεσιών, Περιβάλλοντος και Ποιότητας Ζωής του Δήμου Σαμοθράκης στην υλοποίηση υποδομών διαχείρισης ανακυκλώσιμων υλικών (Πράσινα σημεία) που περιλαμβάνονται στο Τοπικό Σχέδιο Διαχείρισης Αποβλήτων του Δήμου Σαμοθράκης και στην υλοποίηση του έργου ¨Εγκατάσταση 3ου βάθμιου βιολογικού σφαγείου¨» | 18 ΜΗΝΕΣ | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 6332 /19-11-2018 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης «*Σύνταξη Σχεδίου Ύδρευσης (Master Plans) Δήμου Σαμοθράκης και υλοποίηση Σχεδίου Ασφάλειας Νερού*». | 60 ΜΗΝΕΣ | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 2204/4-5-2018 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης των έργων που περιλαμβάνονται στο Τεχνικό Πρόγραμμα οικ. ετών 2018, 2019 του Δήμου Σαμοθράκης και την προμήθεια μηχανολογικού εξοπλισμού (πλην χρηματοδοτούμενων ΕΣΠΑ) | 24 ΜΗΝΕΣ | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 4205/6-8-2018 | Προγραμματική Σύμβαση μεταξύ του Δήμου Σαμοθράκης και του Τοπικού Φορέα Κοινωνικής και Αλληλέγγυας Οικονομίας σύμφωνα με το άρθρο 6 του Ν. 4430/2016 με την επωνυμία ΚΟΙΣΝΕΠ Βαράδες, με σκοπό την ανάπτυξη ήπιου εναλλακτικού τουρισμού στην νήσο Σαμοθράκη, μέσω αναβάθμισης υποδομών και λειτουργίας του δημοτικού κάμπινγκ, επέκτασης των παρεχόμενων υπηρεσιών με την ανάπτυξη δράσεων εναλλακτικού τουρισμού που θα συμβάλλουν στην προστασία του περιβάλλοντος, στην ανάδειξη της πολιτιστικής κληρονομιάς και των φυσικών πόρων και στην επέκταση της περιόδου επισκεψιμότητας του νησιού | πέντε (5) ετών από την υπογραφή της παρούσας προγραμματικής σύμβασης και εφόσον ολοκληρωθεί πλήρως το επενδυτικό Α σκέλος του αντικειμένου της παρούσας, η προγραμματική σύμβαση κατόπιν εισήγησης της επιτροπής παρακολούθησης και έγκρισης από το δημοτικό συμβούλιο θα έχει διάρκεια έως δέκα (10) ετών. | *3 ΜΕΛΗ (1 εκπρόσωπος από κάθε δημοτική παράταξη)* |
| 16/8/2017 | Προγραμματική Σύμβαση με την ΔΕΥΑΚ Κομοτηνής για την Υλοποίηση της Πράξης ¨Αποχέτευση ακαθάρτων και εγκατάσταση επεξεργασίας λυμάτων Δήμου Σαμοθράκης | Μέχρι την ολοκλήρωση του έργου | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 2408/15-5-2019 | Προγραμματική σύμβαση Υποστηρικτικές Ενέργειες Διαχείρισης Απορριμμάτων Δήμου Σαμοθράκης στα πλαίσια εφαρμογής του Περιφερειακού Σχεδίου Διαχείρισης Απορριμμάτων Ανατ. Μακεδονίας Θράκης- Εφαρμογή μεθοδολογίας ορθής Διαχείρισης Αστικών Στερεών Αποβλήτων σύμφωνα με την υφιστάμενη περιβαλλοντική νομοθεσία - Λειτουργική αναβάθμιση συστήματος συλλογικής εναλλακτικής διαχείρισης συσκευασιών ή και άλλων προϊόντων κατά την έννοια του Νόμου 2939/2001 και βελτίωση μεθοδολογίας Διαχείρισής του». | 31-12-2019. | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 1573/28-3-2018 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης :«Ανάπτυξη- Αναβάθμιση Υποδομών και Εξοπλισμού του Κέντρου Υγείας Σαμοθράκης» και του υποέργου στο πλαίσιο αυτής: «Ανάπτυξη- Αναβάθμιση Κτιριακών Υποδομών Κ.Υ. Σαμοθράκης». | 36 μήνες | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 1574/28-3-2018 | ΣΥΜΒΑΣΗΣ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Τοπικό Χωρικό Σχέδιο (Τ.Χ.Σ.) Δήμου Σαμοθράκης ¨ | 60 μήνες | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 5889/30-10-2018 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης «Αντικατάσταση εσωτερικού δικτύου ύδρευσης οικισμού Αλωνίων Δήμου Σαμοθράκης¨». | 60 μήνες | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 6333/19-11-2018 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης «Ψηφιακή χαρτογράφηση και διαχείριση του δικτύου ύδρευσης Δήμου Σαμοθράκης »  (ΔΕΝ ΕΧΕΙ ΥΠΟΒΛΗΘΕΙ ΠΡΟΤΑΣΗ) | 60 μήνες | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| Δεν έχει υπογραφεί ακόμη, αναμένουμε λήψη απόφασης από Δ.Σ. ΔΕΥΑΚ και εγκρίσεις νομιμότητας από Αποκεντρωμένη | Προγραμματική σύμβαση μεταξύ του Δήμου Σαμοθράκης και της Δημοτικής Επιχείρησης Ύδρευσης, Αποχέτευσης Κομοτηνής (ΔΕΥΑΚ) ¨ Υποστηρικτικές Ενέργειες για την υλοποίηση των 2 υποέργων του έργου με τίτλο: «Προμήθεια, εγκατάσταση και θέση σε λειτουργία συστήματος τηλεελέγχου- τηλεχειρισμού και ανίχνευσης διαρροών μετρητικών διατάξεων κατανάλωσης των δικτύων ύδρευσης Δήμου Σαμοθράκης και αντικατάσταση εσωτερικού δικτύου ύδρευσης Καμαριώτισσας Δήμου Σαμοθράκης» | 31/12/2021 | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 3175/27-6-2019 | ΠΡΟΓΡΑΜΜΑΤΙΚΗ ΣΥΜΒΑΣΗ ΜΕ ΤΟ ΥΠΟΥΡΓΕΙΟ ΑΜΥΝΑΣ  ΓΙΑ ΤΗΝ ΥΛΟΠΟΙΗΣΗ  ΤΟΥ ΕΡΓΟΥ «ΚΑΤΑΣΚΕΥΗ ΓΕΦΥΡΑΣ ΜΠΕΛΕΫ ΣΤΑ ΘΕΡΜΑ ΣΑΜΟΘΡΑΚΗΣ» | δέκα (10) εργάσιμες ημέρες. | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 2114/21-4-2017 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Βελτίωση ενίσχυση ύδρευσης των οικισμών Δήμου Σαμοθράκης ¨ | 36 μήνες | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 2773/18-5-2017 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Βελτίωση και αναβάθμιση υποδομών Γυμνασίου – Λυκείου Δήμου Σαμοθράκης ¨  (ΔΕΝ ΕΧΕΙ ΥΠΟΒΛΗΘΕΙ ΠΡΟΤΑΣΗ) | 36 μήνες | 1 ΤΑΚΤΙΚΟ ΚΑΙ 1 ΑΝΑΠΛΗΡΩΜΑΤΙΚΟ |
| 3999/5-8-2016 | ΣΥΜΒΑΣΗ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ  Μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Βελτίωση και αναβάθμιση υποδομών δημοτικού σχολείου Καμαριώτισσας Δήμου Σαμοθράκης ¨ | ΕΧΕΙ ΛΗΞΕΙ Η ΣΥΜΒΑΣΗ | - |

Καλείται το Δημοτικό Συμβούλιο να αποφασίσει σχετικά.

To Δημοτικό Συμβούλιο αφού άκουσε τα ανωτέρω και κατόπιν διαλογικής συζήτησης,

**ΑΠΟΦΑΣΙΣΕ ΟΜΟΦΩΝΑ**

1. Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 3569/5-7-2018 Σύμβασης Διαβαθμιδικής Συνεργασίας του άρθρου 99 του Ν. 3852/2010  «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ Α΄ 87 / 7.6.2010) μεταξύ της Περιφέρειας Ανατολικής Μακεδονίας – Θράκης, και του Δήμου Σαμοθράκηςπρος διάθεση τεχνικού υπαλλήλου Π.Ε. ειδικότητας Περιβαλλοντολόγου,για την υποστήριξη του Αυτοτελούς Τμήματος Τεχνικών Υπηρεσιών, Περιβάλλοντος και Ποιότητας Ζωής του Δήμου Σαμοθράκης στην υλοποίηση υποδομών διαχείρισης ανακυκλώσιμων υλικών (Πράσινα σημεία) που περιλαμβάνονται στο Τοπικό Σχέδιο Διαχείρισης Αποβλήτων του Δήμου Σαμοθράκης και στην υλοποίηση του έργου ¨Εγκατάσταση 3ου βάθμιου βιολογικού σφαγείου¨» ως εξής:

* Τακτικό Μέλος τον Δημοτικό Σύμβουλο **Κυλίμο Νικόλαο** με αναπληρωματικό μέλος τον Αντιδήμαρχο **Γρηγόραινα Ιωάννη.**

1. Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 6332 /19-11-2018 Σύμβασης Διαδημοτικής Συνεργασίας, μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης «*Σύνταξη Σχεδίου Ύδρευσης (Master Plans) Δήμου Σαμοθράκης και υλοποίηση Σχεδίου Ασφάλειας Νερού*» ως εξής:

* Τακτικό Μέλος τον Δήμαρχο **Γαλατούμο Νικόλαο** με αναπληρωματικό μέλος τον Αντιδήμαρχο **Γρηγόραινα Ιωάννη**.

1. Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 2204/4-5-2018 Σύμβασης Διαδημοτικής Συνεργασίας, μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης των έργων που περιλαμβάνονται στο Τεχνικό Πρόγραμμα οικ. ετών 2018, 2019 του Δήμου Σαμοθράκης και την προμήθεια μηχανολογικού εξοπλισμού (πλην χρηματοδοτούμενων ΕΣΠΑ) ως εξής:

* Τακτικό Μέλος τον Αντιδήμαρχο **Γρηγόραινα Ιωάννη** με αναπληρωματικό μέλος την Αντιδήμαρχο **Καραμήτσου Αικατερίνη**.

1. Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 4205/6-8-2018 Προγραμματικής Σύμβασης, μεταξύ του Δήμου Σαμοθράκης και του Τοπικού Φορέα Κοινωνικής και Αλληλέγγυας Οικονομίας σύμφωνα με το άρθρο 6 του Ν. 4430/2016 με την επωνυμία ΚΟΙΣΝΕΠ Βαράδες, με σκοπό την ανάπτυξη ήπιου εναλλακτικού τουρισμού στην νήσο Σαμοθράκη, μέσω αναβάθμισης υποδομών και λειτουργίας του δημοτικού κάμπινγκ, επέκτασης των παρεχόμενων υπηρεσιών με την ανάπτυξη δράσεων εναλλακτικού τουρισμού που θα συμβάλλουν στην προστασία του περιβάλλοντος, στην ανάδειξη της πολιτιστικής κληρονομιάς και των φυσικών πόρων και στην επέκταση της περιόδου επισκεψιμότητας του νησιού τους εξής:

* Τακτικό Μέλος την Δημοτική Σύμβουλο **Τερζή Αναστασία** από την παράταξη της πλειοψηφίας
* Τακτικό Μέλος τον Δημοτικό Σύμβουλο **Σαράντο Γεώργιο** από την παράταξη της μειοψηφίας
* Τακτικό Μέλος τον Δημοτικό Σύμβουλο **Μόραλη- Αντωνάκη Χρυσάνθη** από την παράταξη της μειοψηφίας

1. Ορίζει εκπρόσωπο του Δήμου Σαμοθράκης στο όργανο παρακολούθησης της από 16/8/2017 Προγραμματικής Σύμβασης, μεταξύ του Δήμου Σαμοθράκης και της ΔΕΥΑΚ Κομοτηνής για την Υλοποίηση της Πράξης ¨Αποχέτευση ακαθάρτων και εγκατάσταση επεξεργασίας λυμάτων Δήμου Σαμοθράκης ως εξής:

* Τακτικό Μέλος τον Δήμαρχο **Γαλατούμο Νικόλαο** με **αναπληρωματικό** τον Αντιδήμαρχο **Γρηγόραινα Ιωάννη**

6) Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.:

2408/15-5-2019 Προγραμματικής σύμβασης με τίτλο: Υποστηρικτικές Ενέργειες Διαχείρισης

Απορριμμάτων Δήμου Σαμοθράκης στα πλαίσια εφαρμογής του Περιφερειακού Σχεδίου

Διαχείρισης Απορριμμάτων Ανατ. Μακεδονίας Θράκης- Εφαρμογή μεθοδολογίας ορθής

Διαχείρισης Αστικών Στερεών Αποβλήτων σύμφωνα με την υφιστάμενη περιβαλλοντική

νομοθεσία - Λειτουργική αναβάθμιση συστήματος συλλογικής εναλλακτικής διαχείρισης

συσκευασιών ή και άλλων προϊόντων κατά την έννοια του Νόμου 2939/2001 και βελτίωση

μεθοδολογίας Διαχείρισής του» ως εξής:

* Τακτικό Μέλος τον Αντιδήμαρχο **Γρηγόραινα Ιωάννη**  με **αναπληρωματικό** τον Δημοτικό Σύμβουλο **Κυλίμο Νικόλαο**

7) Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 1573/28-3-2018 Σύμβασης Διαδημοτικής Συνεργασίας μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης :«Ανάπτυξη- Αναβάθμιση Υποδομών και Εξοπλισμού του Κέντρου Υγείας Σαμοθράκης» και του υποέργου στο πλαίσιο αυτής: «Ανάπτυξη- Αναβάθμιση Κτιριακών Υποδομών Κ.Υ. Σαμοθράκης» ως εξής:

* Τακτικό Μέλος τον Αντιδήμαρχο **Γρηγόραινα Ιωάννη** με αναπληρωματικό μέλος την Δημοτική Σύμβουλο **Τερζή Αναστασία**.

8) Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 1574/28-3-2018 Σύμβασης Διαδημοτικής Συνεργασίας μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Τοπικό Χωρικό Σχέδιο (Τ.Χ.Σ.) Δήμου Σαμοθράκης ¨ ως εξής:

* Τακτικό Μέλος τον **Φωτεινού Φωτεινό** με αναπληρωματικό μέλος τον Δημοτικό Σύμβουλο **Χανό Γεώργιο.**

9) Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 5889/30-10-2018 Σύμβασης Διαδημοτικής Συνεργασίας μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Αντικατάσταση εσωτερικού δικτύου ύδρευσης οικισμού Αλωνίων Δήμου Σαμοθράκης¨ ως εξής:

* Τακτικό Μέλος τον Δήμαρχο **Γαλατούμο Νικόλαο** με αναπληρωματικό μέλος την Δημοτικό Σύμβουλο **Κυλίμο Νικόλαο**.

10) Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 3175/27-6-2019 της Προγραμματικής Σύμβασης με το Υπουργείο Άμυνας για την υλοποίηση του έργου «ΚΑΤΑΣΚΕΥΗ ΓΕΦΥΡΑΣ ΜΠΕΛΕΫ ΣΤΑ ΘΕΡΜΑ ΣΑΜΟΘΡΑΚΗΣ»

ως εξής:

* Τακτικό Μέλος τον Δήμαρχο **Γαλατούμο Νικόλαο** με αναπληρωματικό μέλος την Αντιδήμαρχο **Γρηγόραινα Ιωάννη**

11) Ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 5889/30-10-2018 Σύμβασης Διαδημοτικής Συνεργασίας μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨ Βελτίωση ενίσχυση ύδρευσης των οικισμών Δήμου Σαμοθράκης ¨ ως εξής:

* Τακτικό Μέλος τον Δημοτικό Σύμβουλο **Φωτεινό Φωτεινού** με αναπληρωματικό μέλος τον Δημοτικό Σύμβουλο **Σαράντο Γεώργιο**.

12) Δεν ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 6333/19-11-2018 Σύμβασης Διαδημοτικής Συνεργασίας μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης «Ψηφιακή χαρτογράφηση και διαχείριση του δικτύου ύδρευσης Δήμου Σαμοθράκης », διότι δεν έχει υποβληθεί μέχρι σήμερα σχετική πρόταση.

13) Δεν ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.:2773/18-5-2017 Σύμβασης Διαδημοτικής Συνεργασίας μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Βελτίωση και αναβάθμιση υποδομών Γυμνασίου – Λυκείου Δήμου Σαμοθράκης ¨, διότι δεν έχει υποβληθεί μέχρι σήμερα σχετική πρόταση.

14) Δεν ορίζει εκπρόσωπο του Δήμου Σαμοθράκης στο όργανο παρακολούθησης της αρίθμ. πρωτ.: 3999/5-8-2016 Σύμβασης Διαδημοτικής Συνεργασίας μεταξύ του Δήμου Αλεξανδρούπολης και του Δήμου Σαμοθράκης για την υποστήριξη υλοποίησης της πράξης ¨Βελτίωση και αναβάθμιση υποδομών δημοτικού σχολείου Καμαριώτισσας Δήμου Σαμοθράκης διότι έχει λήξει η διάρκεια της σύμβασης.

15) Δεν ορίζει εκπρόσωπο του Δήμου Σαμοθράκης στο όργανο παρακολούθησης της Προγραμματικής σύμβασης μεταξύ του Δήμου Σαμοθράκης και της Δημοτικής Επιχείρησης Ύδρευσης, Αποχέτευσης Κομοτηνής (ΔΕΥΑΚ) ¨ Υποστηρικτικές Ενέργειες για την υλοποίηση των 2 υποέργων του έργου με τίτλο: «Προμήθεια, εγκατάσταση και θέση σε λειτουργία συστήματος τηλεελέγχου- τηλεχειρισμού και ανίχνευσης διαρροών μετρητικών διατάξεων κατανάλωσης των δικτύων ύδρευσης Δήμου Σαμοθράκης και αντικατάσταση εσωτερικού δικτύου ύδρευσης Καμαριώτισσας Δήμου Σαμοθράκης» που εγκρίθηκε με την αρίθμ. 203/2019 απόφασης του Δημοτικού Συμβουλίου, η οποία έχει σταλεί για έλεγχο νομιμότητας στην Αποκεντρωμένη Διοίκηση Μακεδονίας- Θράκης, προκειμένου να επανεξεταστούν οι ανάγκες του Δήμου Σαμοθράκης σε σχέση με τον σκοπό της.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη Ο Γραμματέας

Φωτεινού Φωτεινός (Υπογραφές) Παλκανίκος Ιωάννης

Ακριβές Απόσπασμα

Ο Δήμαρχος

Γαλατούμος Νικόλαος

**ΑΔΑ:** 6ΔΩ6Ω1Λ-Γ1Ψ

**ΑΡΙΘΜ. ΠΡΩΤ.: 4959/4-10-2019**

**AΠΟΣΠΑΣΜΑ**

Από το πρακτικό της 24ης /20-9-2019 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 20-9-2019 ημέρα Παρασκευή και ώρα 19:30 μ.μ. το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από την αρίθμ. πρωτ.: 4677/16-9-2019 πρόσκληση του Προέδρου του Δημοτικού Συμβουλίου, (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων και στην ιστοσελίδα και επιδόθηκε κατά την συνεδρίαση) για συζήτηση και λήψη αποφάσεων στο κατωτέρω θέμα ημερήσιας διάταξης.

**ΘEMA: 20ο «Περί Συγκρότησης Σχολικής Επιτροπής Γυμνασίου- Λυκείου Δήμου Σαμοθράκης και προσαρμογή του καταστατικού της σύμφωνα την υπ’ αρίθμ. 63967/2019 απόφαση του Υφυπουργού Εσωτερικών που δημοσιεύτηκε στο ΦΕΚ 3537/20-9-2019/τ.Β »**

**Αρίθμ. Απόφαση: 245**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Αντωνίου Ιωάννης- Δημ. Σύμβουλος | 1. Σκαρλατίδης Αθανάσιος- Δημ Σύμβουλος |
| 2. Βίτσας Αθανάσιος- » » | 2. Χανός Γεώργιος- » » |
| 3. Γιαταγάνη Κων/να- » » |  |
| 4. Γλήνιας Στυλιανός - » » |  |
| 5. Γρηγόραινας Ιωάννης- » » |  |
| 6. Καραμήτσου Κατερίνα - » » |  |
| 7. Κυλίμος Νικόλαος- » » |  |
| 8. Μόραλη Αντωνάκη Χρυσάνθη- » » |  |
| 9.Παλκανίκος Ιωάννης- » » |  |
| 10. Παπάς Παναγιώτης - » » |  |
| 11. Πρόξενος Χρήστος- » » |  |
| 12. Σαράντος Γεώργιος - » » |  |
| 13. Τερζή Αναστασία - » » |  |
| 14. Φωτεινού Σαράντος - » » |  |
| 15.Φωτεινού Φωτεινός- » » | (Δεν προσήλθαν αν και κλήθηκαν νόμιμα) |

Στην συνεδρίαση παραβρέθηκε ο Δήμαρχος Γαλατούμος Νικόλαος και η υπάλληλος του Δήμου κα. Βραχιώλια Ευαγγελία για την τήρηση των πρακτικών της συνεδρίασης.

Ύστερα από την διαπίστωση της απαρτίας ο Πρόεδρος κ. Φωτεινού Φωτεινός κήρυξε την

έναρξη της συνεδρίασής και εισηγήθηκε ως εξής:

Με το άρθρο 240 του Ν.3463/06, ορίζονται τα εξής:

«1. Τα δημοτικά ή κοινοτικά νομικά πρόσωπα διοικούνται από το διοικητικό συμβούλιο, που αποτελείται από πέντε έως δεκαπέντε μέλη, τα οποία μαζί με τους αναπληρωτές τους ορίζονται από το δημοτικό ή κοινοτικό συμβούλιο. Μέλη του διοικητικού συμβουλίου είναι ο δήμαρχος ή ο πρόεδρος της κοινότητας, δημοτικοί ή κοινοτικοί σύμβουλοι και δημότες ή κάτοικοι που είναι χρήστες των υπηρεσιών του νομικού προσώπου ή που έχουν ανάλογη επαγγελματική ή κοινωνική δράση ή ειδικές γνώσεις, ανάλογα με το σκοπό του νομικού προσώπου, καθώς και ένας εκπρόσωπος των εργαζομένων του νομικού προσώπου, εφόσον αυτό απασχολεί περισσότερους από δέκα (10) εργαζομένους. Ο ανωτέρω εκπρόσωπος προτείνεται από τη γενική συνέλευση των τακτικών υπαλλήλων εντός προθεσμίας δεκαπέντε (15) ημερών από τότε που θα αποσταλεί η σχετική πρόσκληση. Ένα τουλάχιστον εκ των μελών του διοικητικού συμβουλίου ορίζεται από τη μειοψηφία του δημοτικού ή κοινοτικού συμβουλίου. Εάν τα μέλη του διοικητικού συμβουλίου είναι περισσότερα από πέντε (5), δύο (2) τουλάχιστον από αυτά ορίζονται από τη μειοψηφία του δημοτικού ή κοινοτικού συμβουλίου. Είναι δυνατόν η μειοψηφία αντί δημοτικού ή κοινοτικού συμβούλου να ορίσει ως εκπρόσωπο της δημότη ή κάτοικο, κατ’ ανάλογη εφαρμογή του δεύτερου εδαφίου της παρούσας παραγράφου. Σε περίπτωση που η μειοψηφία δεν ορίσει συμβούλους, δημότες ή κατοίκους, ή εκείνοι που έχουν οριστεί παραιτηθούν, χωρίς να αντικατασταθούν, μετέχουν σύμβουλοι, δημότες ή κάτοικοι που ορίζονται από την πλειοψηφία. Στις περιπτώσεις που το νομικό πρόσωπο λειτουργεί στην περιφέρεια τοπικού διαμερίσματος ένα μέλος προτείνεται από το οικείο συμβούλιο. Μετά τον ορισμό των μελών το δημοτικό συμβούλιο εκλέγει από τα μέλη αυτά τον πρόεδρο και τον αντιπρόεδρο του Διοικητικού Συμβουλίου. Στην περίπτωση που μέλος έχει ορισθεί, από το δημοτικό ή κοινοτικό συμβούλιο, ο δήμαρχος ή ο πρόεδρος της Κοινότητας, αυτός αυτοδικαίως καθίσταται και πρόεδρος αντιστοίχως, του διοικητικού συμβουλίου.

Η θητεία των μελών του διοικητικού συμβουλίου του νομικού προσώπου ορίζεται με την απόφαση του δημοτικού ή κοινοτικού συμβουλίου. Λήγει πάντοτε με την εγκατάσταση του νέου διοικητικού συμβουλίου. Τα μέλη του διοικητικού συμβουλίου μπορούν να αντικατασταθούν κατά τη διάρκεια της θητείας τους, με απόφαση δημοτικού συμβουλίου για σοβαρό λόγο που ανάγεται στην άσκηση των καθηκόντων τους.

Τον πρόεδρο του διοικητικού συμβουλίου σε περίπτωση απουσίας ή κωλύματος αναπληρώνει ο αντιπρόεδρος. Το νομικό πρόσωπο εκπροσωπείται στα δικαστήρια και σε κάθε δημόσια αρχή από τον πρόεδρο του διοικητικού συμβουλίου και όταν αυτός κωλύεται ή απουσιάζει από τον αντιπρόεδρο.

Με το άρθρο 243 του Ν.3463/2006 ορίζονται τα εξής:  
1. Σε κάθε Δήμο ή Κοινότητα για τη στήριξη της διοικητικής λειτουργίας των σχολικών  μονάδων, που βρίσκονται στα διοικητικά τους όρια, συνιστώνται νομικά πρόσωπα δημοσίου δικαίου με την επωνυμία "Σχολικές Επιτροπές", οι οποίες διέπονται από  τις διατάξεις του παρόντος και τις διατάξεις του [άρθρου 5 του Ν. 1894/1990 (ΦΕΚ 110 Α΄)](https://dimosnet.gr/blog/laws/αρθρο-5-σχολική-περιουσία-και-λειτουργ/), όπως κάθε φορά ισχύει.

2. Στη διοίκηση των σχολικών επιτροπών μετέχουν υποχρεωτικά οι διευθυντές των αντίστοιχων  σχολικών μονάδων, ένας εκπρόσωπος των οικείων συλλόγων γονέων, εφόσον λειτουργούν  αντίστοιχοι σύλλογοι και εκπρόσωπος των μαθητικών κοινοτήτων για τα σχολεία της  Δευτεροβάθμιας Εκπαίδευσης.

Σε περίπτωση που το οικείο δημοτικό συμβούλιο δεν συγκροτεί σε εύλογο χρονικό διάστημα τη  σχολική επιτροπή δημόσιου σχολείου, ο Γενικός Γραμματέας της Περιφέρειας απευθύνει σχετικό έγγραφο στον οικείο Δήμο ή Κοινότητα, στο διοικητικό  συμβούλιο συλλόγου γονέων και στην αντίστοιχη μαθητική κοινότητα για την υπόδειξη των  εκπροσώπων τους εντός τακτής προθεσμίας. Παρερχομένης απράκτου της προθεσμίας αυτής, ο  Γενικός Γραμματέας της οικείας Περιφέρειας συγκροτεί τη σχολική επιτροπή, ορίζοντας κατά  την κρίση του ως μέλη αυτής, έναν δημότη, έναν από τους γονείς των μαθητών του σχολείου  και έναν μαθητή.

3. Κάθε σχολική επιτροπή καλύπτει ένα ή περισσότερα δημόσια σχολεία της Πρωτοβάθμιας ή  Δευτεροβάθμιας Εκπαίδευσης, ανάλογα με τις τοπικές ανάγκες, όπως αυτές εκτιμώνται από τον  αντίστοιχο Οργανισμό Τοπικής Αυτοδιοίκησης. Στις περιπτώσεις συστέγασης άλλων σχολικών  μονάδων και Ι.Ε.Κ. σε διδακτήριο ή συγκρότημα συγκροτείται ενιαία σχολική επιτροπή, στην  οποία συμμετέχει και ο Διευθυντής του Ι.Ε.Κ..

4. Έργο κάθε σχολικής επιτροπής είναι η διαχείριση των πιστώσεων που της διατίθενται για  την κάλυψη των δαπανών λειτουργίας των αντίστοιχων σχολείων (θέρμανσης, φωτισμού,  ύδρευσης, τηλεφώνου, αποχέτευσης, αγοράς αναλώσιμων υλικών κ.λπ.), η αμοιβή καθαριστριών, [B3]  η εκτέλεση έργων για την επισκευή και συντήρηση των αντίστοιχων σχολείων και του κάθε είδους εξοπλισμού τους, η εισήγηση προς τις  αντίστοιχες διευθύνσεις Πρωτοβάθμιας και Δευτεροβάθμιας Εκπαίδευσης για τον εφοδιασμό από  τον Οργανισμό Σχολικών Κτιρίων των αντίστοιχων σχολείων με έπιπλα και εξοπλιστικά είδη  και από το Υπουργείο Εθνικής Παιδείας και Θρησκευμάτων με βιβλία για τις αντίστοιχες  σχολικές βιβλιοθήκες, η διαχείριση των εσόδων από την ενδεχόμενη εκμετάλλευση των  σχολικών κυλικείων, καθώς και η λήψη κάθε άλλου μέτρου που κρίνεται αναγκαίο για τη  στήριξη της διοικητικής λειτουργίας των σχολικών μονάδων.

5. Η εκτέλεση έργων επισκευής και συντήρησης σχολικών κτιρίων από τις σχολικές επιτροπές  διέπονται από την [13172/24.3.1995 (ΦΕΚ 217 Β΄)](https://dimosnet.gr/blog/law_category/k-y-a-_13172__17-03-1995_fek_217__95_teyxos_b/) απόφαση των Υπουργών Εσωτερικών, Δημόσιας Διοίκησης και Αποκέντρωσης, Εθνικής Παιδείας και Θρησκευμάτων και  Περιβάλλοντος, Χωροταξίας και Δημόσιων Έργων, όπως κάθε φορά ισχύει.

Επίσης στο άρθρο 103 του Ν.3852/2010 ¨Σύσταση - Συγχώνευση νομικών προσώπων δημοσίου δικαίου¨ για τις σχολικές επιτροπές αναφέρει:

Ειδικά για τις σχολικές επιτροπές, αυτές συγχωνεύονται σε δύο νομικά πρόσωπα, ένα για τις σχολικές μονάδες της πρωτοβάθμιας και ένα για τις σχολικές μονάδες της δευτεροβάθμιας εκπαίδευσης. Ως εκ τούτου στο Δήμο μας οι σχολικές επιτροπές έχουν συγχωνευτεί σε δύο (1) μία τις σχολικές μονάδες πρωτοβάθμιας εκπαίδευσης και μία τις σχολικές μονάδες δευτεροβάθμιας εκπαίδευσης (Γυμνασίου- Λυκείου).

Από το καταστατικό ίδρυσης της Σχολικής Επιτροπής Γυμνασίου- Λυκείου όπως ισχύει κατόπιν της 7621/20-4-2011 (ΦΕΚ 1061/30-5-2011/τ.Β΄) απόφασης της Αποκεντρωμένης Διοίκησης Μακεδονίας- Θράκης προκύπτει ότι η Σχολική Επιτροπή αποτελείται από επτά (7) μέλη.

«To Νομικό Πρόσωπο διοικείται από επταμελές (7) Διοικητικό Συμβούλιο το οποίο θα αποτελείται από:

Α) **τους δύο (2) διευθυντές** του Λυκείου και του Γυμνασίου Σαμοθράκης,

Β) **έναν (1) εκπρόσωπο των συλλόγων γονέων και κηδεμόνων** που ορίζεται από τους λειτουργούντες αντίστοιχους συλλόγους,

Γ) **έναν (1) εκπρόσωπο μαθητικής κοινότητας**,

Δ) **δύο (2) δημοτικούς συμβούλους** εκ των οποίων **ένας (1) τουλάχιστον ορίζεται από την μειοψηφία του δημοτικού Συμβουλίου,**

Ε) **έναν (1) δημότη ή κάτοικο** που έχει επαγγελματική ή κοινωνική δράση ή ειδικές γνώσεις με το σκοπό του νομικού προσώπου, **που ορίζεται από την μειοψηφία.**

Μετά τον ορισμό των μελών το δημοτικό συμβούλιο **εκλέγει από τα μέλη, τον Πρόεδρο και τον Αντιπρόεδρο του Διοικητικού Συμβουλίου**. Σε περίπτωση που ως μέλος έχει οριστεί ο Δήμαρχος, καθίσταται αυτοδικαίως και Πρόεδρος του Διοικητικού Συμβουλίου».

Επίσης θα πρέπει να οριστούν και αναπληρωτές.

Eπίσης στο ΦΕΚ 3537/20-9-2019/τ.Β΄ δημοσιεύτηκε η υπ’ αρίθμ. 63967/2019 απόφαση του Υφυπουργού Εσωτερικών με την οποία τροποποιείται η αρίθμ. 8440/2011 υπουργική απόφαση «Καθορισμός λειτουργίας των σχολικών επιτροπών και ρύθμιση οικονομικών θεμάτων αυτών.

Ως προς τη διοίκηση των σχολικών επιτροπών, σύμφωνα με την παρ. 1 του αρ. 1 της

ανωτέρω απόφασης, ορίζονται τα ακόλουθα:

*«1. α. Οι σχολικές επιτροπές είναι νομικά πρόσωπα δημοσίου δικαίου που διοικούνται*

*από διοικητικό συμβούλιο, στο οποίο μετέχουν έως δεκαπέντε (15) μέλη, σύμφωνα με τις*

*διατάξεις του άρθρου 103 παρ. 2 του ν. 3852/2010 και του άρθρου 240 του Κώδικα Δήμων και*

*Κοινοτήτων. Μεταξύ των μελών, τακτικών και αναπληρωματικών, ορίζονται υποχρεωτικά:*

*-****Δύο (2) διευθυντές/διευθύντριες,*** *εκ των πέντε αρχαιοτέρων, των σχολικών μονάδων,*

*πρωτοβάθμιας και δευτεροβάθμιας εκπαίδευσης, αντίστοιχα.*

*-****Μία/ένας (1) εκ των αρχαιοτέρων νηπιαγωγών*** *για την σχολική επιτροπή της*

*πρωτοβάθμιας εκπαίδευσης.*

*-****Μία/ένας (1) εκπρόσωπος της αντίστοιχης ένωσης γονέων****, και στην περίπτωση που*

*δεν υπάρχει ένωση γονέων,* ***ένας (1) εκπρόσωπος των υφιστάμενων συλλόγων γονέων, κατά προτεραιότητα μεγέθους σε******μαθητικό δυναμικό σχολικής μονάδας****.*

*-****Μία/ένας (1) εκπρόσωπος των μαθητικών κοινοτήτων*** *για τα σχολεία της*

*δευτεροβάθμιας εκπαίδευσης, κατά προτεραιότητα μεγέθους σε* ***μαθητικό δυναμικό σχολικής μονάδας.***

*β. Τα υπόλοιπα μέλη ορίζονται με την αναλογία που προβλέπουν οι διατάξεις της*

*παραγράφου 1 του άρθρου 6 του ν. 4623/2019 (Α΄ 134).*

*γ. Κατά τις συνεδριάσεις των σχολικών επιτροπών, όταν συζητούνται θέματα τα οποία*

*αφορούν συγκεκριμένη σχολική μονάδα, καλείται ο οικείος διευθυντής σχολικής μονάδας, ο*

*οποίος συμμετέχει με δικαίωμα ψήφου.».*

Με τις διατάξεις της παρ. 1 του άρθρου 6 του Ν. 4623/2019 ορίζονται τα εξής:  
*«Όπου στις διατάξεις νόμων, προεδρικών διαταγμάτων και λοιπών κανονιστικών πράξεων, προβλέπεται ο ορισμός μελών στη διοίκηση των νομικών προσώπων των δήμων και των περιφερειών, καθώς και των συνδέσμων τους, κατά συγκεκριμένη αναλογία, τα τρία πέμπτα (3/5) των μελών, συμπεριλαμβανομένου του προέδρου του διοικητικού συμβουλίου, με τους αναπληρωτές τους, υποδεικνύονται από τον δήμαρχο ή τον περιφερειάρχη, αντίστοιχα, και τα δύο πέμπτα (2/5) από τις λοιπές παρατάξεις»*

*Ως εκ τούτου η αναλογία των 3/5 των μελών του ΔΣ που υποδεικνύονται από τον δήμαρχο, όπως προβλέπεται τις ανωτέρω διατάξεις υπολογίζεται στο σύνολο των μελών του διοικητικού συμβουλίου εκάστης σχολικής επιτροπής, σύμφωνα και με τα οριζόμενα στην υπ’ αριθμ.102/13-9-2019 εγκύκλιο του ΥΠΕΣ. Η υπόδειξη των μελών του ΔΣ κατά τα 3/5 από τον δήμαρχο είναι δεσμευτική για το δημοτικό συμβούλιο.*

*Τα μέλη που υποχρεωτικώς ορίζονται σύμφωνα με τις νέες διατάξεις της ΥΑ*

*(διευθυντές, νηπιαγωγός, εκπρόσωποι γονέων και μαθητικών κοινοτήτων) δεν υπολογίζονται*

*στην αναλογία των 3/5 κατά την υπόδειξη του δημάρχου.*

Με το αρίθμ. πρωτ.: 4491/9-9-2019 έγγραφό μας προς τις σχολικές μονάδες Γυμνάσιο και Λύκειο Σαμοθράκης ζητήσαμε να μας κοινοποιηθούν εγγράφως τα ονόματα των Διευθυντών των Σχολικών Μονάδων Γυμνασίου και Λυκείου καθώς και των αναπληρωτών αυτών και να ενημερωθούν οι σύλλογος γονέων και κηδεμόνων και οι μαθητικές κοινότητες ώστε να υποδείξουν τους εκπροσώπους τους τακτικούς και αναπληρωματικούς.

Σύμφωνα με τα ανωτέρω το Δημοτικό Συμβούλιο σήμερα καλείται:

Α) Να εναρμονίσει το καταστατικό ίδρυσης της Σχολικής Επιτροπής Γυμνασίου- Λυκείου σύμφωνα την υπ’ αρίθμ. 63967/2019 απόφαση του Υφυπουργού Εσωτερικών που δημοσιεύτηκε στο ΦΕΚ 3537/20-9-2019/τ.Β΄.

Β) Να συγκροτήσει άμεσα την Σχολική Επιτροπή Γυμνασίου- Λυκείου προκειμένου να αντιμετωπιστούν λειτουργικά ζητήματα του σχολείου και συγκεκριμένα να δρομολογηθούν οι διαδικασίες για την εξασφάλιση καθαρίστριας με σύναψη σύμβασης έργου για την κάλυψη αναγκών καθαριότητας της σχολικής μονάδας του Λυκείου που προέκυψαν μετά από παραίτηση καθαρίστριας, διότι ο Δήμος Σαμοθράκης δεν δύναται να καλύψει τις ανάγκες μετά τις 12/10/2019 καθώς λήγει η σύμβαση της εργαζόμενης στα πλαίσια προγράμματος απασχόλησης ανέργων σε υπηρεσίες κοινωφελούς χαρακτήρα του Δήμου που έχει τοποθετηθεί προσωρινά για να καλύψει τις ανάγκες του σχολείου.

Το Δημοτικό Συμβούλιο αφού άκουσε τα ανωτέρω και έλαβε υπόψη:

1. Την αριθ. ΑΓ 3236/1991 (ΦΕΚ 279/Β΄/3.5.1971) απόφαση Νομάρχη Έβρου σχετικά με τη σύσταση Σχολικής Επιτροπής Γυμνασίου− Λυκείου Σαμοθράκης.

2. Την αριθμ. 3313/31−7−2003 (ΦΕΚ 1165/Β΄/14.8.2003) απόφαση του Γενικού Γραμματέα Περιφέρειας Ανατολικής Μακεδονίας − Θράκης περί τροποποίησης της συστατικής πράξης της Σχολικής Επιτροπής Γυμνασίου− Λυκείου Σαμοθράκης.

3. Την αριθμ. 7621/20-4-2011 (ΦΕΚ 1061/30-5-2011/τ.Β΄) απόφασης της Αποκεντρωμένης Διοίκησης Μακεδονίας- Θράκης σχετικά με την τροποποίηση της συστατικής πράξης της Σχολικής Επιτροπής Γυμνασίου – Λυκείου Σαμοθράκης.

4. Την υπ’ αρίθμ. 63967/2019 απόφαση του Υφυπουργού Εσωτερικών που δημοσιεύτηκε στο ΦΕΚ 3537/20-9-2019/τ.Β΄.

5. Τις διατάξεις της παραγράφου 1 του άρθρου 6 του ν. 4623/2019 (Α΄ 134).

6. Την αρίθμ. πρωτ.: Φ.11.1/12706/13-9-2019 απόφαση του Διευθυντή Δευτεροβάθμιας Εκπαίδευσης με την οποία ορίστηκε προσωρινή αναπληρώτρια Διευθύντρια στο Γενικό Λύκειο Σαμοθράκης η εκπαιδευτικός κλάδου ΠΕ02 Φιλόλογος κα. Ταμπάκη Καλλιόπη του Ιωάννη μέχρι την επιλογή νέου Διευθυντή.

7. Tην αρίθμ. πρωτ.: Φ.11.1/12298/9-9-2019 απόφαση του Δ/ντη ΔΙΔΕ Έβρου (ΑΔΑ: 6ΟΙ64653ΠΣ-54Ψ) με θέμα ¨*Απαλλαγή της Διευθύντριας του Γυμνασίου Σαμοθράκης από την άσκηση των καθηκόντων της*¨ απαλλάσσετε η Βάβουρα Ευαγγελία, από τα καθήκοντα της Διεθύντριας του Γυμνασίου για σοβαρούς οικ. λόγους, αλλά της αναθέτονται καθήκοντα Αναπληρώτριας Διευθύντριας από 9/9/2019 μέχρι την επιλογή νέου Δ/ντη.

8. Το γεγονός ότι το Γυμνάσιο Σαμοθράκης υπερτερεί σε μαθητικό δυναμικό (59 μαθητές) σε σχέση με το Λύκειο Σαμοθράκης (38 μαθητές), ωστόσο η μαθητική κοινότητα του Γυμνασίου δεν απέστειλε ονοματεπώνυμο εκπροσώπων της, ενώ με το αρίθμ. πρωτ.: 194/13-9-2019 έγγραφο του Γενικού Λυκείου Σαμοθράκης μας κοινοποιήθηκε ο ορισμός ως εκπροσώπου μαθητών η Φώτη Παρασκευή μαθήτρια Γ΄ Λυκείου με αναπληρώτρια την Λαζανδρέα Αγγελική μαθήτρια Β΄ Λυκείου.

9. Το 1/19-9-2019 πρακτικό του Συλλόγου Γονέων και Κηδεμόνων του Γυμνασίου Σαμοθράκης με το οποίο ορίζεται εκπρόσωπος του Συλλόγου Γονέων και Κηδεμόνων του Γυμνασίου Σαμοθράκης για να συμμετάσχει ως μέλος στην Σχολική Επιτροπή Γυμνασίου- Λυκείου η Πρόεδρος Κριστίν Λανού με αναπληρώτρια την Αντιπρόεδρο Μαρμαρά Παρασκευή.

10. Το γεγονός ότι από τα επτά (7) μέλη της σχολικής επιτροπής Γυμνασίου- Λυκείου τα τέσσερα (4) ορίζονται υποχρεωτικώς σύμφωνα με τις νέες διατάξεις της ΥΑ (διευθυντές, νηπιαγωγός, εκπρόσωποι γονέων και μαθητικών κοινοτήτων) δεν υπολογίζονται στην αναλογία των 3/5 κατά την υπόδειξη του δημάρχου και ως εκ τούτου ο Δήμαρχος

ορίζει τα δύο (2) εκ των τριών (3) λοιπών μελών που θα συγκροτήσουν την Σχολική

Επιτροπή Γυμνασίου- Λυκείου Δήμου Σαμοθράκης.

11.Το γεγονός ότι από τον Δήμαρχο κ. Γαλατούμο Νικόλαο προτάθηκαν τα εξής δύο (2) μέλη με τους αναπληρωτές τους για την συγκρότηση της Σχολικής Επιτροπής η Δημοτική Σύμβουλος α) από την παράταξη της πλειοψηφίας κα. Τερζή Αναστασία με αναπληρωματικό μέλος την Δημοτική Σύμβουλο από την παράταξη της πλειοψηφίας κα. Καραμήτσου Αικατερίνη και β) o δημότης εκπαιδευτικός κ. Ατζανός Ελευθέριος με αναπληρωματικό μέλος τον συνταξιούχο εκπαιδευτικό κ. Γιαραμάνη Χρήστο.

12.Το γεγονός ότι από τις παρατάξεις της μειοψηφίας προτάθηκε ως τακτικό μέλος για την συγκρότηση της Σχολικής Επιτροπής η Δημοτική Σύμβουλος κα. Γιαταγάνη Κωνσταντίνα με αναπληρωματικό μέλος τον κ. Αντωνίου Ιωάννη.

13.Το γεγονός ότι υπάρχει άμεση και επείγουσα ανάγκη συγκρότησης Σχολικής Επιτροπής Γυμνασίου Λυκείου προκειμένου να αντιμετωπιστούν λειτουργικά θέματα της σχολικής μονάδας αρμοδιότητάς της όπως αναλυτικά αναφέρονται στην εισηγητική της παρούσας απόφασης,

και κατόπιν διαλογικής συζήτησης,

**ΑΠΟΦΑΣΙΖΕΙ ΟΜΟΦΩΝΑ**

Α. Τροποποιεί την αριθμ. ΑΓ 3236/1991 απόφαση Νομάρχη Έβρου περί σύστασης Σχολικής Επιτροπής Γυμνασίου − Λυκείου Σαμοθράκης Δήμου Σαμοθράκης όπως ισχύει σήμερα ως προς την παρ. 3 ως εξής:

«To Νομικό Πρόσωπο διοικείται από επταμελές (7) Διοικητικό Συμβούλιο το οποίο θα αποτελείται από:

*Α) τους δύο (2) διευθυντές του Λυκείου και του Γυμνασίου Σαμοθράκης,*

*Β) έναν (1) εκπρόσωπο των συλλόγων γονέων και κηδεμόνων της αντίστοιχης ένωσης γονέων, και στην περίπτωση που δεν υπάρχει ένωση γονέων, ένας (1) εκπρόσωπος των υφιστάμενων συλλόγων γονέων, κατά προτεραιότητα μεγέθους σε μαθητικό δυναμικό σχολικής μονάδας.*

*Γ) έναν (1) εκπρόσωπο μαθητικής κοινότητας, των υφιστάμενων συλλόγων γονέων, κατά προτεραιότητα μεγέθους σε μαθητικό δυναμικό σχολικής μονάδας.*

*Δ) Ένα δημοτικό σύμβουλο από την πλειοψηφία που ορίζεται από τον Δήμαρχο.*

*Ε) Ένα δημοτικό σύμβουλο από την μειοψηφία που ορίζεται από τις παρατάξεις της μειοψηφίας*

*ΣΤ) έναν (1) δημότη ή κάτοικο που έχει επαγγελματική ή κοινωνική δράση ή ειδικές γνώσεις με το σκοπό του νομικού προσώπου, που ορίζεται από τον Δήμαρχο.*

*Μετά τον ορισμό των μελών το δημοτικό συμβούλιο εκλέγει από τα μέλη, τον Πρόεδρο και τον Αντιπρόεδρο του Διοικητικού Συμβουλίου.*

*Σε περίπτωση που ως μέλος έχει οριστεί ο Δήμαρχος, καθίσταται αυτοδικαίως και Πρόεδρος του Διοικητικού Συμβουλίου».*

*Κατά τα λοιπά ισχύει η αριθ. ΑΓ 3236/1991 (ΦΕΚ 279/Β΄/3.5.1991) απόφαση Νομάρχη Έβρου, όπως τροποποιήθηκε και ισχύει.*

Β. Ορίζει ως μέλη για την συγκρότηση Σχολικής Επιτροπής Γυμνασίου- Λυκείου Δήμου Σαμοθράκης τους εξής:

1. **Ταμπάκη Καλλιόπη** ως Αναπληρώτρια Διευθύντρια Λυκείου.
2. **Βάβουρα Ευαγγελία** ως Διευθύντρια Γυμνασίου.
3. **Κριστίν Λανού** ως Εκπρόσωπο του Συλλόγου Γονέων και Κηδεμόνων του Γυμνασίου Σαμοθράκης με αναπληρώτρια την **Μαρμαρά Παρασκευή.**
4. **Φώτη Παρασκευή** ως Εκπρόσωπο Μαθητικής Κοινότητας με αναπληρώτρια την **Λαζανδρέα Αγγελική.**
5. **Τερζή Αναστασία** ως Δημοτική Σύμβουλος από την πλειοψηφία, με αναπληρώτρια την Δημοτική Σύμβουλο από την πλειοψηφία **Καραμήτσου Αικατερίνη** οριζόμενες από τον Δήμαρχο.
6. **Γιαταγάνη Κωνσταντίνα** ως Δημοτική Σύμβουλος από την μειοψηφία, με αναπληρωτή τον Δημοτικό Σύμβουλο από την μειοψηφία **Αντωνίου Ιωάννη** οριζόμενους από τις παρατάξεις της μειοψηφίας.
7. **Ατζανός Ελευθέριος** ως δημότης με σχετική εμπειρία, με αναπληρωτή τον δημότη με σχετική εμπειρία **Γιαραμάνη Χρήστο** προτεινόμενους από τον Δήμαρχο.

Ακολούθησε η εκλογή για την ανάδειξη του Προέδρου και του Αντιπροέδρου ως εξής:

Από τους 15 παρόντες Δημοτικούς Συμβούλους η κα. **Τερζή Αναστασία** συγκέντρωσε τους περισσότερους ψήφους και εκλέγεται **Πρόεδρος της Σχολικής Επιτροπής Γυμνασίου- Λυκείου**.

Από τους 15 παρόντες Δημοτικούς Συμβούλους η κα. **Γιαταγάνη Κωνσταντίνα** συγκέντρωσε τους περισσότερους ψήφους και εκλέγεται ως **Αντιπρόεδρος του Διοικητικού Συμβουλίου της Σχολικής Επιτροπής Γυμνασίου Λυκείου.**

Η θητεία των μελών του Διοικητικού Συμβουλίου της Σχολικής Επιτροπής θα ακολουθήσει την θητεία του Δημοτικού Συμβουλίου και θα λήξει με την εγκατάσταση του νέου διοικητικού συμβουλίου.

Η απόφαση αυτή ως προς το Α΄ σκέλος του αποφασιστικού μέρους να δημοσιευθεί στην Εφημερίδα της Κυβερνήσεως.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Η Πρόεδρος του Δημοτικού Συμβουλίου Τα Μέλη O Γραμματέας

Βασιλειάδου Σωτηρία (Υπογραφές) Παλκανίκος Ιωάννης

Ακριβές Απόσπασμα

Ο Δήμαρχος

Γαλατούμος Νικόλαος